བོད་ཕྲུག་ཚོགས་པས་༡༩༡༣ལ་༧གོང་ས་སྐྱབས་མགོན་སྐུ་འཕྲེང་བཅུ་སུམ་པ་ཆེན་པོས་མཛད་པའི་བོད་རང་བཙན་གྱི་གསལ་བསྒྲགས་ཀྱི་ངོ་བཤུས་ཆེན་པོ་ཞིག་དཔར་བསྐྲུན་བྱས་ཡོད་པ་དེ་འགྲེལ་བཤད་གནང་།ལྷག་སྒྲོན་ལགས་ཀྱིས་གསུངས་གསལ།རང་བཙན་གསལ་བསྒྲགས་ཀྱི་ཡིག་ཆ་འདི་ནི་ལོ་རྒྱུས་ཀྱི་ཡིག་ཆ་གཅིག་པོ་མ་ཡིན་པར་ཡིག་ཆ་གསོན་པོ་ང་ཚོའི་མ་འོངས་ཀྱི་མདུན་ལམ་ཡིན།ཡིག་ཆ་འདིའི་ནང་བོད་ནི་ཆོལ་ཁ་གསུམ།མདོ་སྟོད།མདོ་སྨད་དང་དབུས་གཙང་ལས་གྲུབ་པའི་ས་ཁུལ་ཞིག་ཡིན་པ་གསལ་པོ་འཁོད་ཡོད།ད་ལྟ་བོད་ནང་གནས་ཚུལ་ཛ་དྲག་པོ་ཆགས་བསྡད་ཡོད།ང་ཚོ་ལ་བོད་དོན་ལས་འགུལ་སྤེལ་རྒྱུའི་གོ་སྐབས་ཡང་དེ་བཞིན་དུ་ཛ་དྲག་ཆགས་ཡོད།གོ་སྐབས་འདི་ང་ཚོས་ཡག་པོ་བཟུང་ནས་རྒྱལ་སྤྱིའི་དོ་སྣང་ཐོབ་རྒྱུ་དང་།རྒྱ་ནག་དཔོན་རིགས་ཁག་བགྲོས་མོལ་གྱི་སྡིངས་ཅོག་ཏུ་འབོད་ཐུབ་པ་བྱེད་དགོས།